REPUBLIKA HRVATSKA

POŽEŠKO – SLAVONSKA ŽUPANIJA

OSNOVNA ŠKOLA «DOBRIŠA CESARIĆ» POŽEGA

KLASA:112-02/25-01/05

URBRO:2177-1-23-01-25-02

Požega,14. kolovoza 2025.

Prema javnom pozivu „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovno školskim i srednjoškolskim odgojno-obrazovnim ustanovama, faza VII“, sufinanciran iz Europskog socijalnog fonda plus u sklopu Operativnog programa „Učinkoviti ljudski potencijali“ 2021.-2027, radi provedbe projekta „Petica za dvoje - VIII. faza“, ravnateljica Osnovne škole“Dobriša Cesarić“ Požega, raspisuje

**JAVNI POZIV**

**ZA ZASNIVANJE RADNOG ODNOSA**

1. **pomoćnik u nastavi- 4 izvršitelja na određeno nepuno - 5 sati dnevno – 25 sati tjedno radno vrijeme, najdulje do 31. kolovoza 2027. godine**
2. **pomoćnik u nastavi- 1 izvršitelj na određeno nepuno - 6 sati dnevno – 30 sati tjedno radno vrijeme, najdulje do 31. kolovoza 2027. godine**

Mjesto rada: OŠ „Dobriša Cesarić“ Požega, Slavonska 8

Na oglašeni Javni poziv , temeljem članka 13. st. 2 Zakona o ravnopravnosti spolova, ( Narodne novine broj: 82/08, 69/17.) mogu se prijaviti osobe oba spola.

**UVJETI:**

* Završena najmanje četverogodišnja srednja škola (razina 4.2.HOK-a) sukladno članku 21. i 22. Zakona o osobnoj asistenciji (Narodne novine, broj: 71/23.)
* Da protiv kandidata nije pokrenut kazneni postupak
* Pomoćnik u nastavi ne smije biti roditelj/skrbnik niti drugi član uže obitelji učenika kojem/kojima se pruža potpora
* Iznimno, na Javni poziv može se prijaviti i osoba koja ne ispunjava uvjet završene najmanje razine obrazovanja 4.2 HKO-a, ali ispunjava uvjet da ima završenu najmanje razinu obrazovanja 4.1 HKO-a i završen program obrazovanja odraslih (osposobljavanja) za pomoćnika u nastavi, ali samo ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.
* Završen program obrazovanja odraslih (osposobljavanja) za pomoćnika u nastavi sukladno članku 21. i 22. Zakona o osobnoj asistenciji (Narodne novine, broj: 71/23.) i Uputama Ministarstva znanosti, obrazovanja i mladih te Agencije za strukovno obrazovanje i obrazovanje odraslih – **dokaz se obavezno dostavlja prije početka rada.**
* Zdravstvena sposobnost za obavljanje poslova pomoćnika u nastavi – **dokaz se obavezno dostavlja prije početka rada.**

**OPIS POSLOVA**

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koju pruža pomoćnik u nastavi može obuhvatiti: potporu u komunikaciji i i socijalnoj uključenosti, potporu u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu. Poslovi pomoćnika u nastavi određeni su Zakonom o osobnoj asistenciji i Pravilnikom o pomoćnicima u nastavi i stručnim komunikacijskim posrednicima( Narodne novine , broj:85/24)

**DODATNA ZNANJA I VJEŠTINE**

Uvažavanje različitosti, afinitet prema djeci s teškoćama u razvoju, otvorenost, odgovornost, fleksibilnost,razvijene komunikacijske vještine, sklonost individualnom i timskom radu, točnost u izvršavanju poslova,organiziranost i emocionalna stabilnost.

U prijavi na Javni poziv potrebno je navesti osobne podatke podnositelja prijave ( ime i prezime, adresa stanovanja, broj telefona, e- mail adresa na koju se dostavlja obavijest o datumu i vremenu testiranja) .

Pojmovi koji se koriste u ovom Javnom pozivu, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Uz vlastoručno potpisanu prijavu na natječaj kandidati moraju priložiti:

1. Životopis(vlastoručno potpisan)
2. Dokaz o državljanstvu (preslika domovnice ili osobne iskaznice )
3. Dokaz o odgovarajućem stupnju obrazovanja /preslika svjedodžbe , diplome ili potvrde o stečenoj stručnoj spremi)
4. Uvjerenje o prebivalištu ( ne starije od 3 mjeseca od dana objave ovog javnog poziva)
5. Potvrda / uvjerenje da nije pod istragom i da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (Narodne novine, br:87/08, 86/09, 92/10, 105/10, 90/11, 16/12, 86/12, 94/13, 152/14, 07/17, 68/18,98/19,64/20, 151/22, 156/23) ne starije od osam (8) dana od dana raspisivanja Javnog poziva
6. Elektronski zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
7. Potvrda /uvjerenje o završenom programu obrazovanja odraslih (osposobljavanje) za pomoćnika u nastavi (potvrda/uvjerenje obavezno se dostavlja prije početka rada).

Traženi prilozi odnosno isprave dostavljaju se u neovjerenoj preslici, dokumentacija se ne vraća.

Prije sklapanja ugovora o radu odabrani kandidat dužan je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu ( Narodne novine broj. 78/93., 29/94., 162/98.,16 /07., 75/09., 120/16, 57/22).

Kandidat koji ostvaruje pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članka 48.f Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03,148/13 i 98/19) ili članka 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18. i 32/20), te članku 48. Zakona o civilnim stradalnicima iz domovinskog rata (Narodne novine broj 84/21) dužan je u prijavi na Javni poziv pozvati se na to pravo i uz prijavu na Javni poziv pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21,156/23) dužan je uz prijavu na Javni poziv pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na Javni poziv dužne su u prijavi na Javni poziv pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidatom prijavljenim na Javni poziv smatra se osoba koja podnese pravodobnu i potpunu te ispunjava formalne uvjete iz Javnog poziva . Odabir će se izvršiti uz pomoć stručnih metoda procjene kompetencija i osobina podnositelja zahtjeva.

Kandidat koji je pravodobno dostavio potpunu prijavu sa svim prilozima odnosno ispravama i ispunjava uvjete Javnog poziva dužan je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole „Dobriša Cesarić“ Požega .

Obavijest o datumu i vremenu procjene odnosno vrednovanju kandidata , kao i sadržaj i način vrednovanja , te pravni i drugi izvori za pripremanje kandidata za vrednovanje biti će objavljene na web stranici škole najmanje tri (3) dana prije dana određenog za procjenu odnosno vrednovanje kandidata.

Kandidati su obavezni pristupiti vrednovanju uz predočenje odgovarajuće identifikacijske isprave.

Kandidati koji ne pristupe navedenim provjerama smatrat će se da su odustali od prijave na Javni poziv. Kandidati koji dođu nakon početka testiranja neće moći pristupiti testiranju. Kandidat prijavom na Javni poziv daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe postupka Javnog poziva sukladno važećim propisima o zaštiti osobnih podataka.

Rok za podnošenje prijave **je 8** **dana od dana objavljivanja**, a Javni poziv je **objavljen 14. kolovoza 2025. godine.**

Pisane prijave s potrebnom dokumentacijom u zatvorenoj omotnici **isključivo putem pošte** dostavite na adresu:

**OŠ «Dobriša Cesarić», Slavonska 8, 34 000 Požega s naznakom „PRIJAVA ZA ZAPOŠLJAVANJE POMOĆNIKA U NASTACI – NE OTVARAJ“.**

Nepravodobne i nepotpune prijave neće se razmatrati . Osobe koje podnesu nepotpune i nepravodobne prijave na Javni poziv ne smatraju se kandidatima prijavljen na ovaj Javni poziv.

O rezultatima Javnog poziva, kandidati će biti obaviješteni u zakonskom roku

Radni odnos sa školom zasnovat će se nakon provedenog postupka selekcije kandidata.

Ravnateljica škole:

\_\_\_\_\_\_\_\_\_\_\_\_\_\_\_\_\_\_\_\_

mr.sc. Lidija Pecko